Teterboro Airport er den eldste flyplassen i New York-området. Walter C. Teter (1863-1929) kjøpte eiendommen i 1917. North American Aviation drev en fabrikk på plassen under første verdenskrig. Etter krigen fungerte flyplassen som base for den nederlandske flykonstruktøren Anthony Fokkers virksomhet. Den første flyvningen fra dagens flyplass-området ble foretatt i 1919. I 1926 ble Colonial Air Transport i Teterboro det første private selskapet til å fly luftpost til og fra Teterboro. Under andre verdenskrig drev United States Army flyplassen. Port Authority of New York and New Jersey kjøpte plassen den 1. april 1949 fra Fred L. Wehran, den private eier og senere leide den ut til Pan American World Airways for 30 år fram til 1. desember 2000 da Port Authority overtok det fulle ansvaret for driften av Teterboro. I januar 1954 fløy Arthur Godfrey rundt Teterboro's kontrolltårn med sin Douglas DC-3, noe som resulterte i at hans lisens ble suspendert.